Obec Zákamenné, Námestie J. Vojtaššáka  1002/12
029 56  Zákamenné
_____________________________________________________________


[image: ]

Z á p i s n i c a
zo  zasadnutia OZ obce Zákamenné,
konaného dňa 23. júna 2023
v zasadačke OcÚ Zákamenné







5/2023

[bookmark: _Hlk73647915][bookmark: _Hlk139313560]Prítomní: 		Ferdinand Belicaj, Marek Beňuš,  PaedDr. Marcela Bolibruchová, PhD.,   
                                   Karol Fedor, Ing. Michal Ferenčík, PhD., 
Ing. Ján Godiš, , Pavol Hrčkuľák, PhDr. Andrej Janoťák
		Ing. Eduard Kakus, Viktória Večerková
Neprítomní:               Milan Grofčík
		
Ďalší prítomní: 	Ing. František Gonšor, prednosta OcÚ 
			Ing. Dušan Janoťák, hlavný kontrolór obce
			Ing. Dominika Beňušová, ekonómka OcÚ
                                   Jana Večerková, pracovníčka OcÚ

Za verejnosť:           -

K bodu 1. – 3. 
Zasadnutie obecného zastupiteľstva obce Zákamenné v zmysle § 13 zákona č. 369/1990 Zb. o obecnom zriadení v z.n.p. otvoril a viedol starosta obce Mgr. Peter Klimčík.
           Na zasadnutí bolo prítomných deväť poslancov obecného zastupiteľstva obce Zákamenné. Z účasti na zasadnutí  sa ospravedlnili:  poslanec Milan Grofčík a poslanec Karol Fedor avizoval krátke meškanie. 
Starosta obce skonštatoval, že  je prítomná nadpolovičná väčšina poslancov a zasadnutie OZ je uznášaniaschopné.
Za overovateľov zápisnice bola určená poslankyňa PaedDr. Marcela Bolibruchová, PhD. a poslanec Marek Beňuš. Písaním zápisnice bola poverená pani Jana Večerková.

[bookmark: _Hlk124621750]Starosta obce vyzval prítomných poslancov k schváleniu programu zasadnutia, prípadne k jeho zmene a doplneniu.   Poslanci nemali žiadne návrhy, hlasovaním (za: 9, neprítomní: 2) jednomyseľne schválili program zasadnutia podľa zverejnenej pozvánky.
Program:
1. Otvorenie
2. Určenie  overovateľov zápisnice  a zapisovateľa
3. Schválenie programu zasadnutia OZ
4. Kontrola plnenia uznesení OZ
5. Vystúpenia hostí
6. [bookmark: _Hlk139313124]Stanovisko hlavného kontrolóra k záverečnému účtu obce Zákamenné za rok 2022
7. [bookmark: _Hlk139313193]Záverečný účet obce a rozpočtové hospodárenie za rok 2022
8. [bookmark: _Hlk139313235]Zmeny rozpočtu k 30.06.2023
9. [bookmark: _Hlk139313297]Informácia o činnosti a hospodárení obecnej spoločnosti  Zákamenské služby  s.r.o.  za r. 2022
10. [bookmark: _Hlk139313317]VZN Obce Zákamenné, ktorým sa vyhlasuje územný plán obce Zákamenné, zmeny a doplnky č. 3
11. [bookmark: _Hlk139313380]Nakladanie s majetkom obce
12. Rôzne
13. Interpelácie poslancov
14. Záver
K bodu 4. 
[bookmark: _Hlk112268189]Kontrola plnenia uznesení

Prednosta OcÚ Ing. František Gonšor skonštatoval, že na poslednom zasadnutí OZ nebolo prijaté žiadne ukladacie uznesenie. 

K bodu 5.
[bookmark: _Hlk120191788]Vystúpenia hostí
Na zasadnutí OZ neboli prítomní žiadni hostia.
Starosta obce predstavil poslancom  žiadosť riaditeľa ZŠ s MŠ  o navýšenie rozpočtu na základe vyhlášky MŠ o stravovaní, čím sa navýšila kapacita stravujúcich detí z 350 na cca 535 stravníkov. Z toho dôvodu je  potrebné navýšiť najmä pracovné úväzky na kuchárky v školskej jedálni a pol úväzku pre administratívnu pracovníčku. Finančná komisia sa zaoberala touto žiadosťou na svojom stretnutí, bude to prerokované v bode Zmena rozpočtu.

K bodu 6.
Stanovisko hlavného kontrolóra k záverečnému účtu obce Zákamenné za rok 2022

Hlavný kontrolór Ing. Dušan Janoťák uviedol, že stanovisko k záverečnému účtu bolo poslancom zaslané vopred v dostatočnom predstihu.  Čo sa týka hospodárenia obce, skonštatoval, že obec obstála v ťažkom roku dobre, hospodárenie obce skončilo v plusových číslach. Tvorí prílohu zápisnice. HK odporučil poslancom  celoročné hospodárenie obce schváliť bez výhrad.

Poslanec Karol Fedor vstúpil počas tohto bodu do rokovacej miestnosti, na zasadnutí tak bolo prítomných desať poslancov OZ z celkového počtu jedenásť poslancov.

Poslanci vzali stanovisko HK k záverečnému účtu na vedomie.

K bodu 7.
Záverečný účet obce a rozpočtové hospodárenie za rok 2022

Ekonómka obce Ing. Dominika Beňušová bližšie predstavila poslancom jednotlivé položky záverečného účtu obce a jej rozpočtové hospodárenie za rok 2022. Poslancom bol zaslaný emailom, bol taktiež zverejnený v zákonom stanovenej lehote na web stránke a úradnej tabuli obce.  Tvorí prílohu zápisnice.
Poslanci hlasovaním (za: 10, neprítomný: 1) schválili  záverečný účet obce a rozpočtové hospodárenie obce za rok 2022 bez výhrad.      
                   
Ďalším hlasovaním (za: 10, neprítomný: 1) schválili použitie prebytku rozpočtového hospodárenia vo výške 43 169,53 € na tvorbu rezervného fondu.     

[bookmark: _Hlk135766966]K bodu 8.
[bookmark: _Hlk132139143]Zmeny rozpočtu k 30.06.2023

Starosta obce v tomto bode pripomenul zmenu - žiadosť riaditeľa ZŠ o navýšenie rozpočtu na pomocné kuchárky a administratívnu pracovníčku  v školskej jedálni vo výške 13 485,00 €.
Predseda finančnej komisie PhDr. Andrej Janoťák uviedol, že pôvodná žiadosť bola v oveľa vyššej sume, z toho dôvodu požiadali riaditeľa o spresnenie, najmä to z čoho vychádzal pri výpočte sumy. Žiadosť bola prehodnotená, zaslaná v nižšej reálnej sume po odrátaní sumy dotácie z úradu práce, a k tejto novej žiadosti komisia nemá výhrady. 
Poslanci k tomu nemali taktiež žiadne výhrady, starosta uviedol, že táto suma bude teda zahrnutá v týchto zmenách rozpočtu.
Ekonómka Ing. Beňušová predstavila poslancom položky zmien rozpočtu podľa zaslaného návrhu, a to nasledovne:
Bežné príjmy budú zvýšené o sumu 36 267,00 €. Kapitálové príjmy budú zvýšené o sumu 534 704,00 €. Príjmové finančné operácie sa navyšujú o sumu 203 305,00 €. Bežné výdavky sa navyšujú o sumu 30 127,00 €. Kapitálové výdavky sa navyšujú o sumu 730 644,00 €. V rámci podnikateľskej činnosti sa budú zvyšovať bežné výdavky o sumu 1672,00 € v dôsledku zostatkov z roku 2022. Tieto sú kryté príjmovými finančnými operáciami, ktoré sa tiež zvýšili o sumu 1672,00 €.
Bežné príjmy rozpočtovej organizácie (RO) sa navyšujú o sumu 56 795,00 €. Bežné výdavky RO sa menia o sumu 70 280,00 €. Kapitálový rozpočet RO ostáva nezmenený ako aj príjmové a výdavkové finančné operácie.
Poslanci hlasovaním (za: 10, neprítomný: 1) schválili zmeny rozpočtu obce k 30.06.2023 podľa prílohy: „Zmeny rozpočtu obce k 30.06.2023“

[bookmark: _Hlk139313353]K bodu 9.
Informácia o činnosti a hospodárení obecnej spoločnosti  Zákamenské služby  s.r.o.  za r. 2022

Starosta obce a tiež konateľ spoločnosti Zákamenské služby s.r.o. predstavil poslancom jej činnosť a hospodárenie. Dňa 30.12.2020 bol priznaný štatút sociálneho registrovaného podniku, ktorý má svoj poradný výbor v počte 3 osoby. Predmetom činnosti sú prípravné práce k realizácii stavieb,  uskutočňovanie stavieb a ich zmien, dokončovacie stavebné práce a iné. Cieľom je dosahovanie merateľného pozitívneho sociálneho vplyvu poskytovaním spoločensky prospešnej služby v oblasti: služby na podporu regionálneho rozvoja a zamestnanosti.
Spoločnosť prispieva k dosahovaniu pozitívneho sociálneho vplyvu zamestnávaním zraniteľných osôb alebo znevýhodnených osôb. Tieto si osvoja pracovné návyky a získajú nové zručnosti pre výkon povolania.
Momentálne má podnik 6 zamestnancov, v roku 2022 ich bolo 5. Aktivity realizované  touto firmou boli napríklad:  Rekonštrukcia bytov v budove Obvodného zdravotného strediska,  oprava stierok a maľoviek v ubytovniach, rekonštrukcia šatne na futbalovom ihrisku a oprava amfiteátra, obnova priestorov v budove polície, oplotenie starého cintorína, rekonštrukcia oplotení pri vodojemoch, taktiež títo zamestnanci pomáhajú pri rôznych prácach v obci, napr. v zime pri údržbe chodníkov. Starosta uviedol, že by tento stav chceli udržať, plánuje sa prijať ešte jednu ženu na čistenie a údržbu priestranstva v obci.  
Správa o činnosti podniku  bude zverejnená aj na stránke obce. Poslanci vzali túto informáciu na vedomie.

K bodu 10.
VZN Obce Zákamenné, ktorým sa vyhlasuje územný plán obce Zákamenné, zmeny a doplnky č. 3

Starosta uviedol, že toto VZN už bolo zverejnené od 11. apríla 2023, nakoľko boli neisté  niektoré podmienky, ale ešte sa o ňom nehlasovalo. Jedná sa o lokalitu, ktorá bola zahrnutá aj do predošlých zmien a doplnkov č. 2, ale nebola odsúhlasená orgánmi ochrany prírody a bola z nich vylúčená. Vlastník pozemkov to opäť skúsil zaradiť do zmien, povolenie získal s určitými výnimkami.  Jeho zámer je pritiahnuť obchodný reťazec, tiež presunúť tu svoju firmu, a prenajať priestory záujemcom pre šport, obchod.
K tomuto nemali poslanci ďalšie otázky, nakoľko o tomto už diskutovali veľakrát na svojich stretnutiach.

Poslanci prerokovali Správu o postupe obstarávania a spracovanie Zmien a doplnkov č. 3 - Územný plán obce Zákamenné,  a návrh Všeobecne záväzného nariadenia, ktorým sa vyhlasuje územný plán obce Zákamenné, zmeny a doplnky č. 3 a skonštatovali,  že Zmeny a doplnky č. 3 - Územný plán obce Zákamenné a jeho Záväzná časť je v súlade so záujmami obce, s celkovou koncepciou rozvoja obce a na základe súladu návrhu, podľa § 25 stavebného zákona, list č. OU-ZA-OVBP1-2023/010219/KRJ zo dňa 01.02.2023 
a hlasovaním (za: 9, proti: 0, zdržal sa: 1 – Ferdinand Belicaj, neprítomní: 1 – Milan Grofčík)  schválili  Zmeny a doplnky č. 3 - Územný plán obce Zákamenné, v zmysle § 26, § 27 zákona č. 50/1976 Zb. o územnom plánovaní a stavebnom poriadku, v znení neskorších predpisov   
a Všeobecne záväzné nariadenie č.  2/2023 Obce Zákamenné, ktorým sa vyhlasuje územný plán obce Zákamenné, zmeny a doplnky č. 3.

K bodu 11.
Nakladanie s majetkom obce

Starosta obce predstavil prítomným jednotlivé žiadosti na prerokovanie, poslanci už o nich diskutovali na pracovnom stretnutí, boli  prednesené návrhy uznesení k týmto žiadostiam.

· Žiadosť o predĺženie nájmu v obecných bytoch
Na obec boli doručené dve žiadosti o predĺženie nájmu v obecných bytoch.
[bookmark: _Hlk142334127]Poslanci hlasovaním (za: 10, neprítomní: 1) schválili predĺženie nájmu v bytovom dome na Ulici Podkamenné s.č. 52/18, byt č. 4 rodine pána Lukáša Ridzoňa v termíne od 01.09.2023 do 31.08.2024.
Ďalej hlasovaním (za: 10, neprítomní: 1) schválili predĺženie nájmu v bytovom dome na Ulici Podkamenné s.č. 52/18, byt č. 5 rodine pána Miroslava Kalamára v termíne od 01.09.2023 do 31.08.2024.

· [bookmark: _Hlk117108939][bookmark: _Hlk120200303][bookmark: _Hlk139314148]Žiadosť o finančný príspevok pre rodinu postihnutú požiarom
Starosta uviedol, že nedávno bol v našej obci požiar, o ktorom všetci vedia, z toho dôvodu im bola prisľúbená pomoc, o ktorú aj požiadali.
Poslanci hlasovaním (za: 10, neprítomní: 1) schválili poskytnúť sociálnu výpomoc  z rozpočtu obce Zákamenné do výšky 2000,00 € na úhradu nákladov vzniknutých v dôsledku požiaru rodinného domu pre rodinu Viktora Floreka a Boženy, bytom Obecná ulica 459/6, Zákamenné.

· Žiadosť o finančný príspevok - Rodinná terapia formou športových hier
Tiež bola na obec predložená žiadosť od Klubu abstinentov, ktorej členmi sú aj naši občania o príspevok na ich podujatie. O tomto poslanci diskutovali už na pracovnom stretnutí.
Poslanci hlasovaním (za: 10, neprítomní: 1) schválili poskytnutie finančného príspevku z rozpočtu obce Zákamenné do výšky 200,00 € na realizáciu podujatia - Rodinná terapia formou športových hier organizovanú Klubom abstinentov Pohoda Lokca.

[bookmark: _Hlk132141250]
· Žiadosť o zámenu pozemkov – Anton Klimčík
[bookmark: _Hlk132614488]Zámer na zámenu pozemkov bol už schválený na minulom zasadnutí OZ. K tomuto zámeru neboli už žiadne otázky ani návrhy.
Hlasovaním (za: 10, neprítomní: 1) spôsobom prípadu hodného osobitného zreteľa podľa § 9a písm. e) zákona č. 138/1991 Zb. o majetku obcí v platnom znení schválili
zámenu  pozemkov podľa GP č. 2/2023 zo dňa 19.01.2023 vypracovaného Jozefom Brandysom, Ul. Cyrila a Metoda 329/6, 029 01 Námestovo, overeného Okresným úradom, katastrálny odbor Námestovo Ing. Františkom Dzurekom pod registrom G1 78/2023 a to novovytvorené parcely CKN č. 80/24 - ostatná plocha  o výmere 55 m2 a CKN č.  80/25 - ostatná plocha o výmere 24 m2, ktoré sú zapísané na LV 1490 za pozemok EKN parcelu č. 1634/1 TTP o výmere 480 m² v ½ podielu, ktorý je vo vlastníctve pána Antona Klimčíka, rod. Klimčík, Ulica Podkamenné 74/43, Zákamenné zapísané na LV  6478.
Prípad osobitného zreteľa sa odôvodňuje tým, že predmetná zamenená parcela bude slúžiť na verejnoprospešný účel pre Obec Zákamenné.

· [bookmark: _Hlk135766416][bookmark: _Hlk135766443]Zámena pozemkov za pozemky pri Materskej škôlke
Zámer na zámenu pozemkov bol schválený na minulom zasadnutí OZ, na oddelenie pozemkov boli vypracované geometrické plány. Zamenený pozemok je v blízkosti materskej školy v Ústredí, obec ho využije na verejnoprospešný účel.
Poslanci hlasovaním (za: 10, neprítomní: 1) spôsobom prípadu hodného osobitného zreteľa podľa § 9a písm. e) zákona č. 138/1991 Zb. o majetku obcí v platnom znení schválili
[bookmark: _Hlk138077765]prevod vlastníctva majetku obce, a to zámenu   pozemkov v k.ú. Zákamenné
podľa GP č. 37361007-54/2023 vyhotoveného dňa 14.06.2023 Ing. Pavlom Dibdiakom, úradne overeného Okresným úradom, katastrálny odbor Námestovo Ing. Františkom Dzurekom dňa 22.06.2023 pod G1 691/2023 
a to CKN parcelu č. 261/2   orná pôda o výmere 388 m2 na LV  4085         
podľa GP č. 37361007-30/2023 vyhotovéného 04.04.2023 Ing. Pavlom Dibdiakom, úradne overeného Okresným úradom, katastrálny odbor Námestovo Ing.Františkom Dzurekom dňa 09.05.2023 pod G1 378/2023  a to CKN parcelu č.  411/19 TTP  146  m2 na LV 1490   
a pozemok  C-KN parcelu č. 262/1 orná pôda o výmere 883 m2 na LV 1490 vo vlastníctve obce 
za pozemky podľa GP č. GP č. 37361007-30/2023 vyhotovéného 04.04.2023 Ing. Pavlom Dibdiakom, úradne overeného Okresným úradom, katastrálny odbor Námestovo Ing.Františkom Dzurekom dňa 09.05.2023 pod G1 378/2023   a to CKN parcely č. 411/3 TTP o výmere 172 m2 a C-KN parcelu č. 411/4 TTP o výmere 723 m2 na LV 2129
vo vlastníctve Viktora Buknu a Eriky Buknovej, bytom Ulica Farský Briežok 995/4, Zákamenné.
Prípad osobitného zreteľa sa odôvodňuje tým, že obec využije nadobudnuté pozemky pre verejnoprospešné účely slúžiace pre potreby obce Zákamenné a zamenený pozemok je priľahlý k pozemku vo vlastníctve žiadateľov a je súčasťou ich dvora pri rodinnom dome

· [bookmark: _Hlk142334408]Žiadosť Ľudovíta Hujčáka a Ľudmily o odpredaj pozemku pri rodinnom dome 
Starosta uviedol, že sa jedná o pozemky pri rodinných domoch v ulici, kde už boli prejednávané tieto odpredaje aj ostatným vlastníkom.
Poslanci hlasovaním (za: 10, neprítomní: 1) schválili spôsobom prípadu hodného osobitného zreteľa podľa § 9a písm. e) zákona č. 138/1991 Zb. o majetku obcí v platnom znení
zámer na prevod vlastníctva majetku obce, a to zámer na odpredaj  časti pozemku EKN parcely č. 71766/10 k.ú. Zákamenné, ktorého vlastníkom je  obec,  po zameraní a vyhotovení geometrického plánu za cenu určenú na základe znaleckého posudku pre žiadateľa: Ľudovít Hujčák a manželka Bc. Ľudmila,  Západná ulica 1015/24, Zákamenné. 
Prípad osobitného zreteľa sa odôvodňuje tým, že uvedený pozemok je priľahlý k pozemku vo vlastníctve žiadateľa a tvorí prístup  k ich rodinnému domu.
· Stanovenie ceny automobilu Škoda Fabia Combi
Starosta uviedol požiadavku finančnej komisie na stanovenie ceny darovaného automobilu, ktorý využívali naši dobrovoľní hasiči. Kúpou nového auta pre DHZ by doteraz používaný obec chcela odpredať, k tomu je potrebné stanoviť cenu k predloženiu zámeru na odpredaj. Komisia odporučila stanoviť minimálnu cenu 300,00 €.
[bookmark: _Hlk142334438]Poslanci hlasovaním (za: 10, neprítomní: 1) stanovili cenu automobilu Škoda Fabia Combi, EČ NO 234 CG, r.v. 2002, ktorý bol darovaný obci od DHZ Orava, o.z. Krušetnica na sumu  300,00€.

K bodu 12.
Rôzne
Starosta oboznámil poslancov o aktivitách prebiehajúcich v obci.

Prestrešenie ihriska – projekt bol hodnotiteľmi vyradený z dôvodu, že právoplatnosť stavebného povolenia bola týždeň po dátume uzávierky projektu, bude predložený na ďalší rok
Zberný dvor – komplikuje sa stále verejné obstarávanie na techniku
Rozhlas – v auguste by sa malo začať s jeho obnovou, doťahuje sa ešte výroba komponentov
Rekonštrukcia mosta – začne sa už  s jeho opravou cez prázdniny, treba dotiahnuť dopravu spolu s SAD na ceste II. a III. triedy, čaká sa na vyjadrenie, súhlasy s navrhovanou obchádzkou dopravy od Správy ciest a z Okresného úradu, odboru dopravy 
Hasičská stanica – budúci týždeň by bol súd, kde by mal byť umožnený odpredaj časti vo vlastníctve SPF, v prípade schválenia bude riešený projekt  z Plánu obnovy
Základná škola – konzultuje a doťahuje sa projekt, v júli vyjde výzva cez program Slovensko, ako bolo odsúhlasené, bude spolufinancovaný obcou, ale termín realizácie stavby je v tomto programe voľný
Prístavba a nadstavba MŠ –  je tam už nové požiarne schodisko, prebiehajú pravidelne kontrolné dni na stavbe, počas prázdnin, keď to bude voľné budú viac prebiehať vnútorné práce, bude tiež podaná žiadosť na RÚVZ o zachovanie tried v „kačenke“ ešte počas septembra.
[bookmark: _Hlk120191736]Kalvária – starosta informoval, že by mal prísť zhotoviteľ obnovy kalvárie a opraviť vežu po zásahu ďatľa, vymenia sa poškodené dosky, bude pripravená cenová ponuka, ktorá sa zohľadní aj v rozpočte potom.


K bodu 13.
Interpelácie

P. Ferdinand Belicaj sa informoval, či bolo niečo robené na spomínaných opravách na  obecných bytovkách.  Prednosta uviedol, že celé to bolo openené, potrebné je to ale ešte orezať.

Starosta ešte informoval o ihrisku na Vrchnej Mrzačke, kde sa dobudovali verejné toalety, dotiahne sa ešte oplotenie a doplní sa tam ešte  šmýkačka.
V športovom areáli sa predložil projekt cez MIRRI na dobudovanie ihriska, doplnia sa trampolíny a lezenie, workoutové ihrisko, tiež sa v zadnej časti v rámci medzigeneračného prepojenia chce vybudovať altánok pre posedenie seniorov, s plánom umiestniť tu aj defibrilátor.
Starosta uviedol, že Ing. Otto nám kreslí projekt na  kanalizáciu a vodovod pre lokalitu JPÚ Oravice, obec sa chce zapojiť do projektu  EÚ na získanie financií. Tiež informoval o pondelkovom stretnutí s právničkou, ktorá pomôže obci pri vyvlastňovaní pozemkov pod cestami. Treba rátať v rozpočte s financiami na tieto činnosti.
[bookmark: _Hlk112269963]Tiež pozval poslancov na stretnutie s vlastníkmi pozemkov jednoduchých pozemkových úprav, podľa toho, či budú súhlasné ich stanoviská sa pristúpi k  riešeniu jednotlivých lokalít.

P. Ing. Michal Ferenčík, PhD. sa informoval ako to zatiaľ dopadlo s vodovodom v Oraviciach.
Prednosta uviedol, že momentálne sa zatiaľ nerieši, obec dala návrh na vyriešenie, zo strany prevádzkovateľa to bolo zamietnuté. Starosta k tomuto uviedol, že starosta Beňadova dal návrh na vybudovanie spoločného vodovodu, ktorý bol už v minulosti navrhovaný, čím by sa tiež poriešilo zásobovanie obce vodou. 
Tiež starosta informoval o firme ZAKAMENČAN, ktorá bude prevádzkovateľom vody,  je 100 %-ná účasť obce vo firme, voda stále ostáva obci, ale byrokratická záťaž bude presmerovaná na firmu a pre obec bude výhodou, že nebude platcom DPH.

P. Ferdinand Belicaj sa informoval o trhové miesta, dal návrh prediskutovať zvýšenie týchto poplatkov, nakoľko firmy v obci to pociťujú ako diskriminačné.
Starosta uviedol, že je určite potrebné sa nad tým zamyslieť a prediskutovať, tiež výšku poplatkov v škôlke, v klube detí. Odporučil predsedovi finančnej komisie zaradiť to  do programu najbližšieho stretnutia komisie.

Starosta tiež informoval o pláne vybudovať informačné centrum s WC a parkoviskom na Nižnom konci, nakoľko je tam aj voda, kanalizácia. Obec sa chce zapojiť do projektu s českou stranou, sú  častejšie požiadavky od ľudí, turistov o rôzne propagačné materiály. 
Taktiež apeloval na  poslancov o pomoc pri riešení vstupov do obce, či ísť do moderného štýlu, tradičného,...enviro smerom. 

[bookmark: _Hlk124622806]
K bodu 14.
Záver
[bookmark: _Hlk63352298]Poslanci nemali už žiadne otázky a  podnety,  starosta obce poďakoval prítomným poslancom za účasť a  zasadnutie obecného zastupiteľstva ukončil.
             









                            

Overovatelia:           PaedDr. Marcela Bolibruchová, PhD.  ................................................
 
		       Marek Beňuš                                              .................................................


Zapisovateľ:             Jana Večerková                                         .................................................





										
         Mgr. Peter Klimčík,v.r.		 		            Ing. František Gonšor, v.r.
    starosta obce Zákamenné			                    prednosta  OcÚ  Zákamenné

